Zlatan Ibragimovich o‘zini dunyodagi eng kuchli 5 futbolchi qatoriga qo‘shdi

Shvetsiya terma jamoasi va “PSJ” klubi hujumchisi Zlatan Ibragimovich dunyodagi eng kuchli besh futbolchi nomini aytdi. Ular orasiga 34 yoshli hujumchi o‘zini ham qo‘shgan, deb xabar beradi “Chempionat.com”.

Zlatan Ibragimovichning o‘zidan tashqari beshlikdan “Barselona” hujumchisi Lionel Messi, “Real” yetakchisi Krishtianu Ronaldu, “Inter”,  “Barselona” va  “Real” klublarining sobiq hujumchisi Ronaldo hamda “Barselona”ning sobiq forvardi Ronaldinyo joy oldi. Ibragimovich braziliyalik Ronaldoni o‘zining kumiri deb hisoblaydi.
Ma’lumot o‘rnida, Zlatan Ibragimovich joriy mavsumda Fransiya chempionatining 24 o‘yinida maydonga tushib, 27 ta gol va 11 ta golli uzatmaga mualliflik qilgan.